

**LĪGATNES NOVADA DOME**

Reģ. Nr. 90000057333, Spriņģu ielā 4, Līgatnē, Līgatnes novadā, LV-4110

Līgatnes pakalpojumu centrs tel./fax. 64153176; e – pasts: novadadome@ligatne.lv

Augšlīgatnes pakalpojumu centrs tel./fax. 64155636; e-pasts: ligatnes.pagasts@ligatne.lv

[www.ligatne](http://www.ligatne/).lv

LĪGATNES NOVADA DOMES ĀRKĀRTAS

SĒDES PROTOKOLS

Līgatnes novadā, Līgatnes pagastā Nr. 5 2015. gada 13.martā

Sēde sasaukta plkst. 08:10

Sēdi atklāj plkst. 08.10

Sēde notiek: Nītaures ielā 6, Augšlīgatnē, Līgatnes pagastā, Līgatnes novadā

Ārkārtas sēde sasaukta normatīvos aktos noteiktā kārtībā.

**Darba kārtība:**

1. Par Līgatnes novada pašvaldības projekta “Pašvaldības publisko teritoriju apgaismojuma infrastruktūras uzlabošana Līgatnē un Augšlīgatnē” realizēšanu un finansēšanu

Sēdi vada Līgatnes novada domes priekšsēdētājs Ainārs Šteins

Sēdi protokolē Līgatnes novada domes Kancelejas juriste Ramona Čunkure

##### Piedalās deputāti:

##### Ainārs Šteins;

##### Baiba Pelse;

1. Gunita Liepiņa;
2. Rihards Vidzickis;
3. Viktors Cīrulis;
4. Guntars Pīpkalējs;
5. Pēteris Lideris;
6. Guntis Zicmanis.

**Nepiedalās deputāts:**

Juris Daģis (veselības stāvokļa dēļ)

Piedalās administrācijas darbinieki:

Kancelejas juriste Ramona Čunkure, izpilddirektors Egils Kurpnieks

Klātesošie ir informēti, ka domes sēde tiek ierakstīta diktofonā.

**1§**

**Par Līgatnes novada pašvaldības projekta “Pašvaldības publisko teritoriju apgaismojuma infrastruktūras uzlabošana Līgatnē un Augšlīgatnē” realizēšanu un finansēšanu**

Ziņo: A.Šteins Debatēs: G.Pīpkalējs, V.Cīrulis, P.Lideris, B.Pelse

Ir izsludināts Klimata pārmaiņu finanšu instrumenta (turpmāk – finanšu instruments) finansētā projekta atklāts konkursa "Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā". Projekta mērķis ir oglekļa dioksīda emisiju samazināšana pašvaldību publisko teritoriju apgaismojuma infrastruktūrā, izmantojot tādas tehnoloģijas un videi draudzīgus paņēmienus, kas ļauj samazināt esošo elektroenerģijas patēriņu. Saskaņā ar minētā projekta nolikumu (Ministru kabineta 2011.gada 24.maija noteikumi Nr.408 “Klimata pārmaiņu finanšu instrumenta finansēto projektu atklāta konkursa “Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā” nolikums”) uz finansējuma saņemšanu konkursa ietvaros var pretendēt, ja:

1. projekta iesniedzējs ir Latvijas Republikas pašvaldība, tās iestāde vai aģentūra, vai komersants;

2. projekta iesniedzēja bilancē ir apgaismojuma infrastruktūra:

2.1. kurā tiks īstenotas konkursā atbalstāmas aktivitātes;

2.2. ar kuru nodrošina pašvaldības autonomās funkcijas izpildi atbilstoši normatīvajiem aktiem par pašvaldībām;

2.3. kura atrodas pašvaldības publiskajā teritorijā.

Šādiem kritērijiem atbilst arī Līgatnes novada pašvaldības projekts *„Pašvaldības publisko teritoriju apgaismojuma infrastruktūras uzlabošana Līgatnē un Augšlīgatnē”.*

Kopējās projekta izmaksas ir EUR 100 647,39 (viens simts tūkstoši seši simti četrdesmit septiņi euro un 39 centi), no kurām attiecināmās izmaksas ir EUR 97 687,55 (deviņdesmit septiņi tūkstoši seši simti astoņdesmit septiņi euro un 55 centi) un neattiecināmās izmaksas EUR 2 959,84 (divi tūkstoši deviņi simti piecdesmit deviņi euro un 84 centi).

 Konkursa ietvaros maksimāli pieļaujamā finanšu instrumenta atbalsta intensitāte nepārsniedz 70 % no projekta kopējām attiecināmajām izmaksām.

 Saskaņā ar projekta konkursa nolikumu veicot aprēķinus, konstatējams, ka projekta *„Pašvaldības publisko teritoriju apgaismojuma infrastruktūras uzlabošana Līgatnē un Augšlīgatnē”* ietvaros nepieciešamais Līgatnes novada pašvaldības līdzfinansējums ir EUR 42 034,86 (četrdesmit divi tūkstoši trīsdesmit četri *euro* un 86 centi) apmērā, no kuriem:

1. 39 075,02 EUR (trīsdesmit deviņi tūkstoši septiņdesmit pieci *euro* un 02 centi) apmērā līdzfinansējums *attiecināmo izmaksu* segšanai paredzēts, ņemot aizņēmumu no valsts kases.
2. 2 959,84 EUR (divi tūkstoši deviņi simti piecdesmit deviņi *euro* un 84 centi) apmērā līdzfinansējums *neattiecināmo izmaksu* segšanai, ņemot aizņēmumu no valsts kases.

Saskaņā ar likuma “Par pašvaldībām” 15.panta pirmās daļas 2.punktu, viena no pašvaldības autonomajām funkcijām ir gādāt par savas administratīvās teritorijas labiekārtošanu un sanitāro tīrību, tai skaitā, ielu, laukumu un citu publiskai lietošanai paredzēto teritoriju apgaismošanu, tādējādi Līgatnes novada domes ir atbildīga par pašvaldības publisko teritoriju apgaismojuma infrastruktūras uzlabošanu Līgatnes pilsētā.

**Atklāti balsojot**: **PAR** – A.Šteins, R.Vidzickis, P.Lideris, G.Liepiņa, B.Pelse, V.Cīrulis, G.Pīpkalējs; G.Zicmanis; **PRET** **–** nav; **ATTURAS** **–**  nav; Līgatnes novada dome **NOLEMJ:**

1. Atbalstīt Līgatnes novada pašvaldības projekta *„Pašvaldības publisko teritoriju apgaismojuma infrastruktūras uzlabošana Līgatnē un Augšlīgatnē”* realizāciju.

2. Noteikt, ka lēmuma 1.punktā minētā projekta ietvaros veicama publisko teritoriju apgaismojuma infrastruktūras uzlabošana Līgatnē un Augšlīgatnē.

3. Apstiprināt lēmuma 1.punktā minētā projekta kopējās izmaksas EUR 100647,39 (viens simts tūkstoši seši simti četrdesmit septiņi euro un 39 centi) apmērā. Plānotais finanšu instrumenta finansējums – EUR 58 612,53 (piecdesmit astoņi tūkstoši seši simti divpadsmit euro un 53 centi), plānotais Līgatnes novada pašvaldības līdzfinansējums EUR 42 034,86 (četrdesmit divi tūkstoši trīsdesmit četri *euro* un 86 centi).

4. Projekta atbalsta gadījumā garantēt līdzfinansējumu, ņemot aizņēmumu no valsts kases.

5. Kontroli par lēmuma izpildi uzdot Līgatnes novada domes izpilddirektoram Egils Kurpnieks.

Sēdi slēdz 08:40

Sēdes protokolam tiek pievienot audio ieraksts vienā diska nesējā.

Sēdes vadītājs,

Līgatnes novada domes priekšsēdētājs Ainārs Šteins

Protokoliste,

Līgatnes novada domes Kancelejas juriste Ramona Čunkure

*Protokols parakstīts 13.03.2015.*